**Дарсла тема:** «Даргала халкьла далуйти». **10 класс**

**Мурад**: 1)даргала халкьла далуйтала рухIлашалси давлачебдеш гьаргбарес;

2)илдала хасдешуни чедаахъес, бухIнабуцличил тянишдиэс,

3) адамдешла чихъти къиликъуни мурхьдиахъес.

**Чебаъла ваях1**: видеоролик, далайчибала суратуни, макьам.

**Дарсла башри:**

**1. ХIядурбируси манзил.**

**2**. **Сагаси дарс.**

Салам, дурхIни, наб Патимат Будаевна бик1ар. Ишбарх1и нуни х1ушаб даргала литературала дарс кабирхьис.

**Учитель**: Х1ердизая гьари экранничи (С.Омаровала, П.Кагировала, Р. Каримовла, Зульфияла суратуни чедаахъес). Се саниг1ят саби ишди лебилра адамтала? Се дуч1ули илдани?

**Ученик:** Даргала далайчиби саби, далуйти дуч1ули саби.

**Учитель**: Х1ушала пикри х1ясибли, селичила гъайдик1ех1е ишбарх1и нуша?

**Ученик:** Далайличила.

**Учитель:** Бахьли саби. Ишбарх1и нушала дарсла тема саби: «Даргала халкьла далуйти». Мурт ак1убсив халкьла далай?

**Ученик:** Жяв замунтазиб.

**Учитель:** Ишдус х1уша тянишдиубрая халкьла далуйтала журабачил. Даширая илди гьандиркахъех1е. Сегъуна-биалра х1янчи бирух1ели, сегъуна далай буч1усив?

**Ученик:** Бузерила, жуллак.

**Учитель**: Чи-биалра вебк1ибх1ели?

**Ученик:** Ч1иллай.

**Учитель**: Мекъ бирух1ели?

**Ученик**: Мекъла далай.

**Учитель:** Дигай дихьибх1ели яра урк1ила х1ял аргъахъес дигух1ели?

**Ученик:** Лирикала, х1яланала.

**Учитель:** Бузерила далай, мекъла, ч1иллай г1ядатунала далуйтази кадурхути сари.

**Работа по группам**: Х1ушала партабачир авал далай лер. Гьанна х1ушани илди далуйти делч1еная ва пикридухъеная: чиди далай чиди журализи кабурхулил. Х1ушала к1ел минут лер. Гьанна кадухая ва балбикибси белк1ла мякьла доскаличи дасеная.

**Учитель:** Х1ердизая ишди дугьбачи. Ишди х1ушаб аргъес къияндухъести дугьби сари (илди делч1ахъес):

* Къиянти шуртIри – тяжёлые условия
* Мез жагадирути гIягIниахълуми – средства художественной выразительности
* Мешубуц – сравнение
* Къаршибуцни – противопоставление

Къяй – строка, биркIан – слог.

**Учитель**: Лех1дизая гьари далайличи:

Х1ечи дигай дихьайчи

Дубурацад дила чарх

Дихьибла х1ечи дигай

Хъарала кьякьцад аур.

Се журализи кабурхара иш далай?

**Ученик:** Лирикала, х1яланала.

**Учитель:** Бархьли саби. Ишбарх1и нуша лирикала далуйтала хасдешуначил тянишдирех1е. (**Жуз.бях1 47**)

Дурх1ни, даширая гьари цайна гьат1и г1ергъити х1ябкубти дуч1ех1е:

1.Даршал азирла г1яскар, ца х1ечилцун дургъалра

**Шанданван ч1умал урк1и** я х1ела к1ант1имайаб (мешубуц)

2.Азирла х1уребали **алмас дархил мисри тур** (эпитет)

Ца х1едцун гьак1диралра, сартанна саркъиб х1улби

Я х1ела кьяп1мадиаб.

3. Х1у абани варкьибла **г1ях1ти г**ъубзнала **юлдаш**

Х1у адани айкьурла **вайти** гъубзнала **душман** (антонимти)

4. Вай дила шишимули, дарасли шишим шишим

Ши алавла шиниш кьар дирар шинкьяван ц1удар (аллитерация – ца кьяп1си т1ама зумали пайдалабарни)

**Учитель**: Сегъунти мез жагадирути г1яг1ниахълуми къаршидиркули ишди далуйтазир?

**Ученик**: Мешубуц, эпитет, метафора, антонимти, аллитерация.

**Учитель:** Сюжет лебу?

**Ученик:** Агара.

**Учитель**: Чум бирк1айзибад цалабикили далайла къяй?

**Ученик:** Верх1ел бирк1айзибад.

**Учитель**: Далуйти дуч1ес гьамадлив, къиянлив?

**Ученик:** Гьамадли саби.

**Учитель**: Х1ебиалли, сегъунти хасдешуни дек1ардарес дирех1е халкьла лирикала далуйтазир?

**Ученик:** Мез жагадирути г1яг1ниахълуми зумали пайдаладарни, къяй верх1ел бирк1айзибад цалабикни, дуч1ес гьамадли биъни, сюжет агни.

**Учитель**: Лех1дизая гьари халкьла далайличи ва пикридухъеная: сегъунти х1ялани алк1ули х1ушала урк1базир лех1ихъух1ели? Пикрибарая далайчила т1ама. Сегъуна саби ил?

**Видео (Сях1ибитла далай).**

**Учитель:** Пикри бях1чиаая т1абиг1ятла суратуначи, халкь х1ербирути шурт1рачи ва бурая: илди далдикилив далайчила пашманси, анц1кьи дух1набси т1амаличил?

**Ученик:** Далдикили сари.

**Учитель:** Далдикили сари, сенах1енну къиянси бузерили, къиянти г1ямрула шурт1рани алк1ахъули сари илдигъунти далуйти.

**Х1ушала ургав чи-биалра леву далай белч1ес балуси. Гьари дурадухъеная белч1ес.**